สังคมข่าวหุ้น
*...ดัชนีตลาดหุ้นไทยปิดที่ระดับ 1,244.94 จุด ลดลง 2.52 จุด มูลค่าการซื้อขาย  45,623.65 ล้านบาท ยังมีลุ้น Window Dressing ก่อนปิดงบฯ ไตรมาส 3/63 และยังต้องติดตามความคืบหน้ามาตรการกระตุ้นเศรษฐกิจของสหรัฐฯ ตลาดฯ อาจจะมีความผันผวนจากสัญญาฟิวเจอร์สหมดอายุ และในวันที่ 1 ต.ค.นี้ก็จะเริ่มกลับมาใช้เกณฑ์ปกติของ Short Sell...
27 ก.ย. 2563

สโนว์แมน
*…ดัชนีตลาดหุ้นไทยปิดที่ระดับ 1,244.94 จุด ลดลง 2.52 จุด มูลค่าการซื้อขาย  45,623.65 ล้านบาท ยังมีลุ้น Window Dressing ก่อนปิดงบฯ ไตรมาส 3/63 และยังต้องติดตามความคืบหน้ามาตรการกระตุ้นเศรษฐกิจของสหรัฐฯ ตลาดฯ อาจจะมีความผันผวนจากสัญญาฟิวเจอร์สหมดอายุ และในวันที่ 1 ต.ค.นี้ก็จะเริ่มกลับมาใช้เกณฑ์ปกติของ Short Sell…
*…วันนี้หุ้นเพิ่มทุน GULF จำนวน 1,066.65 ล้านหุ้น เข้าเทรดในตลาด SET เป็นวันแรก ไม่น่าจะมีแรงขายออกมานัก เนื่องจากราคาหุ้น GULF ยังต่ำกว่าราคาหุ้นเพิ่มทุน RO ที่ออกไปแล้ว ด้วยอัตราส่วน 10 : 1 ที่ราคาเสนอขาย 30 บาทต่อหุ้น จึงมองเป็นโอกาสในการเข้าซื้อสะสม ประกอบกับการลงทุนในโครงการโรงไฟฟ้าพลังงานลมในทะเล ขนาดกำลังการผลิตติดตั้ง 464.8 เมกะวัตต์ ในประเทศเยอรมนี ได้ดำเนินการโอนหุ้นตามสัญญาซื้อขายหุ้นเรียบร้อยแล้ว จะสามารถบุ๊กกำไรเต็มไตรมาสได้ทันทีในไตรมาส 4/63 ราว 400-500 ล้านบาท  เนื่องจากเป็นโครงการที่ดำเนินการ COD แล้วตั้งแต่เดือนเม.ย. 2562 และคาดจะมีการบุ๊กกำไรได้ประมาณ 2,000 ล้านบาท/ปี หนุนให้ผลการดำเนินงานเติบโตได้อย่างต่อเนื่อง…
*…หุ้นกลุ่มธุรกิจไบโอดีเซล BCP-GGC-EA-PTG-UAC ได้รับแรงหนุน โดยตั้งแต่วันที่ 1 ต.ค.นี้ ภาครัฐได้เปลี่ยนชื่อน้ำมันดีเซลบี10 เป็นดีเซลหมุนเร็วธรรมดา และเปลี่ยนชื่อเรียกน้ำมันดีเซลที่มีสัดส่วนผสมของไบโอดีเซลในสัดส่วน 7% จากน้ำมันดีเซลหมุนเร็วธรรมดา เป็นน้ำมันดีเซลหมุนเร็ว บี7 ซึ่งค่ายรถยนต์เกือบทุกค่ายให้การรับรองว่าสามารถใช้น้ำมันดีเซล บี10 ได้ โดยเฉพาะรถยนต์ตั้งแต่ปี 2010 เป็นต้นมา…
*…ตลท.ให้ 3 หุ้น SICT, SMT, YGG ใช้เกณฑ์ Cash Balance (ให้ลูกค้าวางเงินสดไว้ล่วงหน้ากับสมาชิกเต็มจำนวนที่จะซื้อ) ในช่วงระหว่างวันที่ 28 ก.ย.-6 พ.ย. 2563 ส่วน ETC ใช้เกณฑ์ Cash Balance ถึงวันที่ 9 ต.ค. 2563 ขณะที่ TRUBB, TTCL และ TTCL-W1 ใช้ถึงวันที่ 22 ต.ค. 2563 และ WORK ใช้ถึงวันที่ 30 ต.ค. 2563…
*…“เอ็นอาร์ อินสแตนท์ โปรดิวซ์” หรือ NRF ผู้ผลิตและส่งออกอาหารและเครื่องปรุงรสชั้นนำ ลุยขายหุ้น IPO จำนวน 340 ล้านหุ้น เปิดช่วงราคาเสนอที่ 4-4.60 บาท/หุ้น ให้นักลงทุนรายย่อยจองซื้อวันที่ 28-30 ก.ย. คาดกำหนดราคาเสนอขายสุดท้ายวันที่ 30 ก.ย. ส่วนนักลงทุนสถาบันจองซื้อวันที่ 1-2 ต.ค.และ 5 ต.ค. เล็งเข้าซื้อขายในตลาด SET ภายในกลางเดือนต.ค.นี้ ปัจจุบันเป็นผู้นำในอุตสาหกรรมผลิตและส่งออกอาหารสำเร็จรูป เครื่องปรุงรสชั้นนำ และอาหารโปรตีนจากพืช โดยมีผลิตภัณฑ์มากกว่า 2,000 SKUs และกว่า 500 สูตรอาหาร มีช่องทางการจัดจำหน่ายกว่า 25 ประเทศ เช่น สหรัฐอเมริกา อังกฤษ เยอรมนี แอฟริกาใต้ และญี่ปุ่น เป็นต้น พร้อมวางเป้าหมายเป็นบริษัทแรกของไทยที่มุ่งสู่ Plant-Based Food เพื่อเป็นผู้นำอุตสาหกรรมผลิตอาหารระดับสากล…
*…TSR หลังแตกไลน์เข้าสู่ธุรกิจเครื่องผลิตน้ำแข็งไปไม่ทันไร “เอกรัตน์ แจ้งอยู่” ซีอีโอรีบคว้าโอกาสทอง จัดทัพ Alpine Water ผู้นำด้านเครื่องทำน้ำแข็งสำหรับธุรกิจประเภทร้านอาหาร ร้านกาแฟ หรือ SME ร่วมงาน Coffee Fest 2020 มหกรรมกาแฟ ยิ่งใหญ่ที่สุดใน SOUTH EAST ASIA เรียกว่าเปิดตัวมาใหญ่-มาเต็ม งานนี้บอกได้เลยว่าใครสนใจหรือกำลังมองหาผู้ช่วยสำหรับธุรกิจใหม่ พร้อมนวัตกรรมที่เน้นใส่ใจสุขภาพ แถมบริการครบวงจร ต้องไปเมืองทองธานี ระหว่างวันที่ 1-4 ต.ค. 2563 อิมแพ็ค เอ็กซิบิชั่น ฮอลล์ 6-7 บูธ B2 โดยด่วนเลย…
*…ปิดท้ายพบกับข่าวหุ้นเจาะตลาด เวลา 09.35-11.00 น. ดำเนินรายการโดย บูรพา สงวนวงศ์ และ สุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 96 Mhz…
*…พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดย อารียานันท์ สัทธรรมสกุล เวลา 09.10 น. ตามด้วย Mid-Day Report โดย บูรพา สงวนวงศ์ เวลา 12.25 น. ปิดท้ายด้วย Post Market Report โดย สุภชัย ปกป้อง เวลา 17.30 น.